
Podgorica, jun 2025. godine
Edukacija i licenciranje investicionih savjetnika u Crnoj Gori
Polaznici:			
Program je namijenjen širokom krugu zainteresovanih, uključujući brokere, investicione savjetnike, menadžere investicionih i dobrovoljnih penzionih fondova, kao i druge stručnjake zaposlene ili zainteresovane za rad na tržištu kapitala. Poseban poziv upućuje se ekonomistima, pravnicima i IT stručnjacima koji već rade ili planiraju da razvijaju svoju karijeru u oblasti finansijskih usluga. Program je otvoren za sve koji žele da prošire i prodube svoje znanje i praktične vještine iz oblasti investicionog savjetovanja, u skladu sa savremenim standardima i regulatornim zahtjevima.
Preduslovi:
Polaznici treba da posjeduju osnovna znanja iz oblasti finansija i funkcionisanja finansijskih tržišta. Ova znanja su važna za uspješno razumijevanje kompleksnih koncepata i procesa investicionog savjetovanja. Predznanje ili radno iskustvo u vezi sa finansijskim instrumentima, analizom tržišta ili upravljanjem portfoliom predstavlja prednost, ali nije obavezan uslov za upis.
Ciljevi:
Sticanje i unapređenje stručnih znanja i vještina u oblasti investicionog savjetovanja.
Glavni cilj programa je da polaznicima omogući sveobuhvatno razumijevanje ključnih aspekata investicionog savjetovanja kroz kombinaciju teorijskog znanja, regulatornog okvira i praktičnih primjera. Kroz interaktivna predavanja i analizu tržišnih slučajeva, polaznici će razviti sposobnosti za pružanje profesionalnih i etički utemeljenih savjeta, u skladu sa potrebama i profilima klijenata.
Program obuhvata teme kao što su: analiza finansijskih instrumenata, profilisanje investitora, upravljanje rizicima i regulatorni zahtjevi.
Cilj je da polaznici steknu neophodna znanja za polaganje ispita za licencu investicionog savjetnika u Crnoj Gori i za samostalno, stručno i odgovorno obavljanje ove funkcije — bilo u okviru investicionih firmi, banaka, fondova, ili kao eksterni profesionalni savjetnici.
Sumarni sadržaj programa:
1. Institucije tržišta kapitala u Crnoj Gori (institucionalni aspekt)
1. Pravni aspekt tržišta kapitala u Crnoj Gori
1. Okvir i politike za sprečavanje pranja novca i finansiranja terorizma

Trajanje programa:	6 sati + konsultacije, vježbe

Period održavanja:	Prva polovina jula 2025. godine

Metod nastave:
1. Predavanja u dnevnom trajanju od 2 sata, po pravilu od 12 – 14 časova
1. E-mail komunikacija
1. Konsultacije
1. Predavanja, vježbe i testovi se sprovode na crnogorskom jeziku. 
1. Maksimalan broj učesnika po grupi: 20.

Uslovi za pohađanje škole:
1. Obavezno prisustvo nastavi. 

Testiranje i uslovi za dobijanje licence:
1. Polaznici polažu test sa pitanjima iz svakog tematskog ciklusa.
1. Kandidatu će se izdati diploma o sticanju zvanja investicionog savjetnika ako ostvari minimum od 75% od ukupnog broja bodova, na testu za investicionog savjetnika, kao 75% od ukupnog broja poena na opštem testu za licenciranje.
1. Kandidat koji ne ostvari 75% od ukupnog broja bodova ne stiče pravo na izdavanje diplome o sticanju zvanja investicionog savjetnika i ima pravo na popravni ispit pod istim uslovima.



Ispitna Komisija:
Komisija za tržište kapitala će posebnom odlukom odrediti sastav Ispitne komisije.
Rukovodilac Programa:	Željko Drinčić, predsjednik Komisije
Autori programa:		Komisija za tržište kapitala
Mjesto održavanja:		U prostorijama Komisije za tržište kapitala 
					Ulica Kralja Nikole 27a/III
Podgorica

I. Institucije tržišta kapitala u Crnoj Gori (institucionalni aspekt)

Cilj: 

Upoznavanje polaznika sa ključnim institucijama koje čine tržište kapitala u Crnoj Gori i njihovom ulogom.

Teme:

· Funkcije Komisije za tržište kapitala Crne Gore
· Uloga i zadaci berze u Crnoj Gori
· Nadležnosti Centralnog klirinškog depozitarnog društva
· Ostale relevantne institucije za tržište kapitala

Trajanje: 1 sat

Literatura:	Pripremljen materijal

II. Pravni aspekt tržišta kapitala u Crnoj Gori

Cilj:

Razumijevanje pravnog okvira koji reguliše tržište kapitala u Crnoj Gori.

Teme:

· Zakon o tržištu kapitala,
· Zakon o preuzimanju akcionarskih društava,
· Zakon o privrednim društvima,
· Etika u poslovanju sa hartijama od vrijednosti (pružanje tačnih informacija, prednost u izvršavanju naloga, insajder poslovanje, manipulacije)
Trajanje: 3 sata

Literatura:	Pripremljen materijal


III. Investiciona društva u Crnoj Gori

Cilj: 

Upoznavanje sa regulatornim zahtjevima i operativnim aspektima poslovanja investicionih društava, kao i sa obavezama prema klijentima

Teme:

· Status i vrste investicionih društava (definicija, zakonski uslovi za osnivanje i poslovanje, pružanje investicionih i pomoćnih usluga, kadrovska, organizaciona i tehnička osposobljenost);
· Uloge i dozvole (uloga brokera, investicionog savjetnika i vezanog zastupnika; organi upravljanja; uslovi za izdavanje, oduzimanje i prestanak važenja odobrenja i dozvola;
· Odnos sa klijentima i zaštita interesa klijenata (ugovor sa klijentom, čuvanje podataka i finansijskih instrumenata klijenata, obaveze izvještavanja, etički standardi (tačne informacije, zabrana manipulacija i insajderskog poslovanja);
· Izvršavanje naloga klijenata (načelo najpovoljnijeg izvršenja, procedure i kriterijumi izvršenja, odbijanje naloga, transparentnost i profesionalna odgovornost).

Trajanje: 1 sat

Literatura:	Pripremljen materijal

IV. Okvir i politike za sprečavanje pranja novca i finansiranja terorizma

Cilj: 

Upoznavanje sa zakonskim i regulatornim okvirom za sprečavanje pranja novca i finansiranja terorizma u kontekstu tržišta kapitala.

Teme:

· Zakonske obaveze i regulative u vezi sa sprečavanjem pranja novca i finansiranja terorizma.
· Identifikacija i procjena rizika od pranja novca i finansiranja terorizma u kontekstu penzionih fondova.
· Politike i procedure za otkrivanje i prijavljivanje sumnjivih aktivnosti.

Trajanje: 1 sat

Napomena: 

Kandidati koji ne posjeduju licencu brokera, investicionog menadžera investicionog fonda ili investicionog menadžera penzionog fonda, obavezni su da prisustvuju svim predavanjima i obuhvate sve tematske cjeline.

Kandidati koji već posjeduju jednu od navedenih licenci biće, prije početka edukacije, obaviješteni o predavanjima koja su za njih relevantna i neće imati obavezu prisustva na cjelokupnom programu.

Ova fleksibilnost važi za kandidate koji su prethodno prošli kroz odgovarajuću edukaciju u oblasti tržišta kapitala i omogućava im da se fokusiraju na oblasti koje nisu bile obuhvaćene prethodnim obukama.

Sve informacije o obavezama i organizaciji biće dostavljene polaznicima prije početka programa, kako bi se obezbijedila potpuna jasnoća i informisanost.

